**Krízový manažment pre pobytové zariadenia sociálnych služieb**

**v Diecéznej charite Žilina**

**v Dome charity sv. Kamila**

**pre sociálne služby pobytového charakteru: DSS, ZPS**

**počas pandémie OCHORENIE (COVID-19)**

Vypracoval: Mgr. Katarína Bobuľová Schválil: Mgr. Peter Birčák

 vedúca DCHK riaditeľ DCHZA

**Krízový manažment v Dome charity sv. Kamila počas pandémie Covid 19**

Cieľom tohto dokumentu je definovať postupy a opatrenia na zabezpečenie starostlivosti vo fáze preťaženia zdravotníckeho, sociálneho systému v DCHK, pre situáciu náporu potreby stabilizácie a starostlivosti o chorých alebo suspektných na COVID-19 zo skupiny geriatrických pacientov, v kontexte

- prítomnosti alebo zvyšujúceho sa počtu osôb so suspektným alebo potvrdeným ochorením COVID-19 alebo/a zároveň

- čiastočného výpadku personálu zariadenia (vrátane situácie organizovania starostlivosti v čase napr. v nočnej zmene bez prítomnosti sestry,...)

**1.1 Preventívne opatrenia uplatňované v Dome charity sv. Kamila počas pandémie Covid 19 v období od 13.3.2020**

 ( Ako súčasť podoblasť kritéria 2.6. určenie postupov a pravidiel prevencie krízových situácii. Určenie postupov a pravidiel pri používaní prostriedkov telesného a netelesného obmedzenia )

1. Dom charity sv. Kamila ako poskytovateľ sociálnej služby má vypracovaný Prevádzkový poriadok a hygienicko-prevádzkový režim zariadenia, kde sú uvedené všeobecné protiepidemiologické zásady.

2. DCHK má spracované interné smernice v oblasti BOZP .

3. DCHK vedie evidenciu o vzniku krízových situácií a spôsobe ich riešenia.

4. Súčasťou osobného spisu každého užívateľa služieb je **rizikový plán ( ako riziko vzývajúce z procesu poskytovania sociálnych služieb teda súboru odborných , obslužných a ďalších činností v interakcií s personálom ako aj ďalšími prijímateľmi sociálnych služieb – z toho vyplývajúce predovšetkým prostriedkov  netelesného obmedzenia v prípade núdze )** , ktorého súčasťou sú kontakty na rodinných príslušníkov v prípade vzniku havarijných situácií v zariadení.

 5. Poskytovateľ neustále zisťuje **možné riziká** pri poskytovaní sociálnych služieb , komunikuje s rodinnými príslušníkmi viacerých užívateľov a prijíma ďalšie opatrenia na minimalizáciu rizík a prevenciu pred vznikom krízových situácií.

 6. Poskytovateľ je poistený pre prípad škody spôsobenej konaním svojich zamestnancov v súvislosti s poskytovaním sociálnych služieb.

 7. V súčasnej dobe nie je možné pomenovať úplne všetky riziká ( viď momentálna situácia s pandémiou  koronavírusu ) , ktoré vyplývajú z poskytovania sociálnych služieb.

V  Dome charity sv. Kamila platí však zásada, **že ochrana práv a slobôd užívateľa je prvoradá**, **tejto zásade je nadradená len činnosť vedúca** k záchrane ľudských životov a

ochrane zdravia užívateľov ako aj zamestnancov poskytovateľa. ( v momentálnej situácii najmä obmedzenie slobodného pohybu a pobytu mimo zariadenia )

8. Súčasná situácia znamená zvýšené riziko hromadného postihnutia zdravia viacerých obyvateľov ako aj zamestnancov zariadenia .

**Do praxe sme zaviedli všetky všeobecné zásady boja proti ochoreniu COVID 19 predovšetkým:**

* karanténna izolácia obyvateľov zariadenia ( trvá od 28.2.2020),
* nosenie ochranných pomôcok predovšetkým rúšok zakrývajúcich nos aj ústa,
* zvýšená osobná hygiena – najmä časté umývanie rúk,
* zvýšená dezinfekcia všetkých dotykových plôch,
* plánovanie ciest mimo zariadenia ( zamestnanci poučení že pri pohybe z a do zariadenia sa majú vyhýbať sa sociálnym kontaktom, nosiť ochranné pomôcky, starostlivosť o ochranné pomôcky, hygiena – to isté platí aj vo voľnom čase zamestnancov )
* denný monitoring zdravotného stavu prijímateľov : najmä meranie telesnej teploty ako aj ich celkového zdravotného stavu – zodpovedná hlavná zdravotná sestra resp. službukonajúce charitatívne sestry .

 **Majú povinnosť hlásiť každú zmenu zdravotného stavu hlavnej sestre resp. vedúcej zariadenia)**

- pri výskyte príznakov typických pre Covid **19 ( najmä dychová nedostatočnosť ) kontaktuje** službukonajúci personál hlavnú sestru resp. vedúcu zariadenia, ktoré kontaktujú príslušný *RUVZ v prípade akútneho ohrozenia života RZP s upozornením, že môže ísť o nákazu Covid 19.*

- **V prípade podozrenia na Covid 19 zostáva službukonajúci personál v službe kým nebudú známe výsledky testov , na pomoc prídu členovia krízového tímu v zložení vedúca zariadenia, hlavná sestra, ošetrovateľ.**

- **V prípade potvrdeného nálezu Covid 19 budeme žiadať plošné testovanie všetkých klientov, ako aj zabezpečenie ochranných oblekov a následne bude vytvorený izolovaný priestor pre prijímateľov s potvrdeným nálezom a miernym priebehom ochorenia.**

- Krízové tímy v prípade potvrdenej nákazy zostanú (ak u nich nebude potvrdené ochorenie a nebudú musieť ísť do karantény) v zariadení 24 hodín po dobu siedmich dní. Budú vytvorené podmienky na kvalitný odpočinok ako aj zabezpečená celodenná strava pre zamestnancov. Zamestnanci sú poučení , aby od tejto chvíle mal každý k dispozícii nevyhnutné lieky na dobu siedmich dní ako aj ostatné veci na osobnú hygienu.

-Po uplynutí doby karantény cca 14 dní a po negatívnych testoch sa prijímatelia vrátia naspäť na svoje izby.

- Ďalej sa bude postupovať v súvislosti s celkovou epidemiologickou situáciou v SR – teda  podľa usmernení hlavného hygienika ako aj nariadení vlády SR.

 ***V súčasnej situácii je cieľom nášho úsilia zamerať sa na zmiernenie***

***negatívnych dopadov týchto opatrení na bežný život prijímateľov v našom zariadení –*** najmä zvýšený výskyt obáv a úzkosti, nemožnosť vidieť svojich rodinných príslušníkov. Rodinní príslušníci sú informovaní o zdravotnom stave svojich príbuzných, majú možnosť spojiť sa telefonicky.

Niektorí klienti veľmi ťažko nesú izoláciu v zariadení a nemožnosť pobytu mimo priestorov zariadenia.

- v rámci týchto oblastí je každá činnosť v zariadení zameraná na:

1. KONTROLU RIZIKA ĎALŠIEHO ŠÍRENIA INFEKCIE COVID-19

2. ZNÍŽENIE NÁSLEDKOV OCHORENIA, VRÁTANE ZMIERNENIA UTRPENIA

3. ZVLÁDNUTIE EFEKTÍVNEHO MANAŽMENTU USPOKOJOVANIA POTRIEB A NÁROKOV NA STAROSTLIVOSŤ U VŠETKÝCH KLIENTOV DCHK

***Indikácia starostlivosti o klienta v DCHK so suspektným alebo potvrdeným ochorením COVID-19***

- Posúdenie rizika na mieste vykonáva zdravotnícky pracovník podľa možností pred každou interakciou s klientom SS.

- Starostlivosť o klienta v DCHK so suspektným alebo potvrdeným ochorením COVID-19 v izolačnej izbe zariadenia indikuje lekár. Toto rozhodnutie je súčasťou dokumentácie klienta.

 - V prípade, že možnosť lekárskej konzultácie nie je možná, za suspektný prípad vyžadujúci izoláciu personál považuje každého pacienta/klienta s novovzniknutými prejavmi respiračného ochorenia, ak je prítomná horúčka alebo/aj kašeľ, alebo /aj dýchavica.

- Pre komplexné zhodnotenie prítomnosti a rizík ďalšieho šírenia COVID-19 DCHK využíva možnosť spolupráce s mobilným klinickým tímom /v najbližšej dobe možná možnosť/.

**1.2 KONTROLA RIZIKA ĎALŠIEHO ŠÍRENIA INFEKCIE COVID-19**

- Aktívny skríning zamestnancov a ďalších vstupujúcich osôb: DCHK uskutočňujú aktívny skríning všetkých zamestnancov, nevyhnutných návštevníkov a kohokoľvek iného, kto vchádza do zariadenia na COVID-19, s výnimkou pohotovostných záchranárov, ktorým by sa v núdzových situáciách mal povoliť vstup bez detekčnej kontroly.

***Do zariadenia nemôžu vstúpiť osoby:***

- ***ktoré sú podozrivými alebos potvrdenými prípadmi*** ochorenia COVID-19,

* s pozitívnou cestovateľskou anamnézou,
* ktoré boli v kontakte s osobami s pozitívnou cestovateľskou anamnézou,
* ktoré boli v kontakte s podozrivými a potvrdenými prípadmi ochorenie COVID-19
* s prejavmi respiračného ochorenia, alebo/aj s horúčkou alebo/aj kašľom alebo/aj dýchavicou.

***Aktívny skríning vstupujúcich osôb prebieha v zmysle aktuálne platnej legislatívy***.

 Za aktívny skríning zamestnancov a ďalších vstupujúcich osôb zodpovedá osoba určená vedúcim zariadenia.

Skríning zamestnancov musí zahŕňať dvakrát denne (na začiatku a na konci dňa) skríning symptómov vrátane kontroly telesnej teploty.

Každý, kto má príznaky COVID-19, by nemal mať povolené vstúpiť do DCHK a mal by sa okamžite vrátiť domov, aby sa izoloval.

Určení zamestnanci DCHK preverujú zamestnancov, ktorým bola odporučená izolácia na základe rizika vystavenia (dodržanie dĺžky izolácie apod.) .

Dodávky potravín a produktov by sa mali sústrediť na určené miesto a pred vstupom osôb, ktoré doručujú potraviny do DCHK (ak je vstup nevyhnutný) by sa mal vykonať ich aktívny skríning .

***Delenie personálu/klientov:***

*Odporúča sa v prípade nákazy ( aj suspektnej ) vyčlenenie personálu, ktorý bude pracovať buď s chorými alebo s klientmi v dobrom zdravotnom stave.*

V menšom zariadení ako je DCHK s dlhodobou starostlivosťou, kde nie je možné udržiavať fyzické oddelenie personálu alebo klientov, by sa všetci klienti alebo zamestnanci mali správať tak, akoby boli potenciálne infikovaní.

*Aktívny skríning všetkých klientov DCHK:*

DCHK poverený pracovník - vykonáva aktívny skríning všetkých klientov najmenej dvakrát denne (na začiatku a na konci dňa), aby sa zistilo, či nemá niekto z obyvateľov horúčku, kašeľ alebo iné príznaky COVID-19.

Klienti so symptómami (vrátane miernych respiračných symptómov) sa musia izolovať a testovať na COVID-19.

*Manažment nevyhnutných návštev/-níkov:* DCHK je t. č. pre návštevy uzavreté, s výnimkou nevyhnutných návštev. Medzi nevyhnutných návštevníkov patrí osoba vykonávajúca základné podporné služby (napr. dodávka potravín, údržba a iná zdravotná starostlivosť) alebo osoba navštevujúca veľmi chorého alebo paliatívneho pacienta.

**Ak je vstup nevyhnutného návštevníka určenou osobu posúdený a akceptovaný , musia sa vykonať nasledujúce kroky:**

1. Pri vstupe do DCHK sa skontroluje jeho stav, vrátane symptómov COVID-19, kontroly telesnej teploty, pričom ak vykazuje niektoré symptómy COVID-19, nesmie vstúpiť.

2. Návštevník môže navštíviť iba jedného obyvateľa DCHK, ktorého má v úmysle navštíviť.

3. Návštevník musí mať pri návšteve klienta DCHK, ktorý nemá COVID-19, rúško.

 4. Pre všetkých nevyhnutných návštevníkoch prichádzajúcich do styku s klientom DCHK, ktorý má COVID-19, by sa mal používať vhodný OOP v súlade s aktuálnymi odporúčaniami.

**Zvýšená frekvencia čistenia sa odporúča pre často dotýkané povrchy vrátane vozíkov a iného mobilného zariadenia v rámci celého objektu.**

Zamestnanci, ktorí boli v kontakte s vysokým rizikom vystavenia sa COVID-19 bez vhodného OOP, sa musia samy izolovať počas 14 dní.

Testovanie v prípade prepuknutia infekcie. Odber materiálu na vykonanie diagnostiky COVID-19sa musí vykonávať u každého klienta so symptómami, u zamestnancov , klientov, ktorí sú alebo boli v priamom a tzv. úzkom kontakte s pacientom alebo zamestnancom s pozitívnym testom na COVID-19 alebo sú tzv. úzkym kontaktom alebo vysoko-exponovaným pracovníkom starajúcim sa o pacientov v karanténe pre suspektný alebo potvrdený výskyt ochorenia COVID-19.

Príjem nových klientov je povolený až po zániku ohniska infekcie.

**Ak sú klienti DCHK prechodne doma, pri svojich rodinných príslušníkoch, môžu byť znovu prijatí až po zániku ohniska infekcie resp. s negatívnym testom na Covid 19.**

Posúdenie a zabezpečenie pripravenosti zariadenia na COVID-19. prebieha v súčinnosti s úradom verejného zdravotníctva, pri aktualizácii opatrení na prípravu DCHK na prepuknutie choroby COVID-19, vrátane zabezpečenia odberových súprav, dostatočného množstva OOP, školenia personálu o používaní OOP, komunikačných protokolov a harmonogramov personálneho obsadenia, preskúmania vnútorných činností na zabezpečenie bezpečnej vzdialenosti v rámci sociálnych kontaktov, protokolov o ochrane životného prostredia a vypracovania zásad riadenia personál, ktorý mohol byť vystavený COVID-19.

***DCHZA realizuje ďalšie opatrenia potrebné na vylúčenie rizika ďalšieho šírenia infekcie COVID-19, pričom sa riadi:***

a) aktuálnym Záväzným postupom pre poskytovateľov sociálnych služieb v súvislosti s nebezpečenstvom šírenia infekcie spôsobenej koronavírusom (COVID-19, SARS-CoV) https://www.employment.gov.sk/files/slovensky/rodina-socialna-pomoc/socialne-sluzby/mz-sr-mpsvr-sr-socialne-sluzby.pdf

b) opatreniami v dokumente Aktualizované odporúčania na používanie osobných ochranných prostriedkov pri sociálnej starostlivosti o osoby so suspektnou alebo potvrdenou COVID-19

https://www.employment.gov.sk/files/slovensky/rodina-socialna-pomoc/socialne-sluzby/mpsvr-socialne-sluzby-oop-opatrenia-covid-19\_v2-0\_29-03-2020.pdf

a ďalšími aktuálnymi nariadeniami, opatreniami, odporúčaniami na stránkach MZ SR, MPSVa R SR a ÚVZ.

***Organizácia karantény vnútri zariadenia (jeho vybranej časti)***

DCHK má pripravený a podľa potreby realizuje **Plán zriadenia izolačných izieb**, resp. „červených zón“, kam nesmú vstúpiť nepovolané osoby, a na ktoré sa vzťahuje špecifický bariérový režim.

DCHK disponuje dostatočnou rezervou a organizuje priebežné, primerané dopĺňanie OOP.

Pracovníci musia používať minimálne ochranné a kvapôčkové bezpečnostné opatrenia pre všetky interakcie s podozrivými, predpokladanými alebo potvrdenými pacientmi COVID-19. Bezpečnostné opatrenia týkajúce sa kontaktu a kvapiek zahŕňajú rukavice, čiapky, tvárové štíty alebo ochranné okuliare, plášte, respirátory , chirurgické / ochranné rúška a návleky na obuv.

Ak je to možné, personál DCHK izoluje osobitne, teda na osobitných izolačných izbách pacientov s potvrdeným prípadom (na základe testovania a lekárskeho vyjadrenia) a osobitne pacientov so suspektným ochorením (napr. len na základe symptómov).

***Izolačné izby sú zreteľne označené:***

Izolačná izba pre ošetrovanie klientov s potvrdeným och. COVID-19, vstup nepovolaným osobám bez ochranných pomôcok prísne zakázaný

Izolačná izba pre ošetrovanie klientov s podozrením na och. COVID-19, vstup nepovolaným osobám bez ochranných pomôcok prísne zakázaný

*Ak je to možné, DCHK v rámci zmeny organizuje starostlivosť takým spôsobom, aby určil personál pre 3 typy izieb z hľadiska (rizika) prítomnosti ochorenia COVID*

1) **potvrdené prípady**/izolačná izba/určený personál vybavený OPP pohybujúci sa výlučne v určenej, dobre vetrateľnej izbe s vlastným WC, umývadlom/najprísnejší HER

2) **podozrivé prípady**/ určený personál vybavený OPP pohybujúci sa výlučne v dobre vetrateľnej izbe s vlastným WC, umývadlom/prísnejší HER

3) **nepotvrdené a nepodozrivé prípady**/nie je nutnosť izolácie/zvýšený HER

DCHK má pripravený a podľa *potreby plní plán dezinfekcie* izieb/ v PP a DP, pomôcok s ohľadom na rôzne režimy v rámci priestorov zariadenia (typy izieb, pozri vyššie).

**DCHK má pripravené a podľa potreby plní opatrenia v súvislosti s používaním, manipuláciou, *údržbou a likvidáciou OPP a iných pomôcok*.**

**DCHK má pripravené a podľa potreby plní protiinfekčné opatrenia v súvislosti s manipuláciou *s bielizňou*.**

**DCHK má pripravený a podľa potreby realizuje plán bezpečnej *komunikácie* a spolupráce tímu pri zabezpečovania starostlivosti o klientov v izolačných izbách (odovzdávanie informácií, liekov, pomôcok apod.)**

**1.3. ZNÍŽENIE NÁSLEDKOV OCHORENIA, ZMIERNENIE UTRPENIA KLIENTOV, ktorí sú potvrdenými alebo podozrivými z ochorenia COVID-19**

Presun do nemocnice by sa mal zvážiť, len v prípade klientov, ktorých stav si to vyžaduje, na základe odporúčania lekára a po porade s príbuznými a pri zohľadnení predchádzajúceho zdravotného stavu a princípoch paliatívnej starostlivosti.

Personál DCHK vo zvýšenej miere monitoruje a dokumentuje zdravotný stav klienta.

Personál DCHK plní ordinácie lekára a všetky činnosti dokumentuje v dokumentácii klienta takým spôsobom, aby bola zachovaná kontinuita starostlivosti pri výmenách personálu (dôležité informácie v oblasti diagnózy, liečby, opatrení v rámci prípadu).

Personál DCHK vedie záznam výsledkov meraní vitálnych funkcií (VF), telesnej teploty (TT), tlaku krvi (TK), pulzu (P), frekvencie dýchania (FD) podľa ordinácie lekára, najmenej však trikrát denne, ráno, na obed a večer. Vhodnou monitorovacou metódou je meranie saturácie krvi kyslíkom (sO2) pulzoximetrom.

V prípade, že personál DCHK zmeria vitálne funkcie, ktoré sa odchyľujú od normálnych hodnôt kontaktuje lekára a postupuje v súlade s jeho pokynmi.

*Horúčka*

*Zavedenie merania a záznamu TT a ďalších VF(TT nad 38 °C)*

*Podávanie antipyretík (liekov na zníženie TT)podľa ordinácie lekára*

*Zabezpečenie primeranej hydratácie, pri dodržaní denného príjmu tekutín podľa ordinácie lekára*

*Pri neustupujúcich ťažkostiach, resp. zhoršovaní zdravotného stavu kontaktovať lekára.*

*Dýchavica(sťažené dýchanie)*

*Uloženie klienta do zvýšenej polohy*

*Podávanie liekov podľa ordinácie lekára*

*Zabezpečenie primeranej hydratácie, pri dodržaní denného príjmu tekutín podľa ordinácie lekára*

Kašeľ

Ak lekár ordinuje infúziu, hypodermoklýzu\*, venóznu liečbu, odbery krvi, podanie kyslíka alebo podávanie injekcií, tieto úkony môže realizovať iba sestra. V prípade, že v zariadení sestra nie je dostupná, je vhodné kontaktovať ADOS.

Pozn. \*Hypodermoklýza – podkožné podávanie infúzií

**ZVLÁDNUTIE EFEKTÍVNEHO MANAŽMENTU USPOKOJOVANIA POTRIEB A NÁROKOV NA STAROSTLIVOSŤ U VŠETKÝCH KLIENTOV ZARIADENIA**

Nedostatok (kvalifikovaného) personálu – krízová metodika

Riaditeľ DCHZA **uloží povinnosť výkonu práce zamestnancom na základe núdzového stavu (v zmysle aktuálne platnej legislatívy) .**

Vedenie DCHZA - DCHK zváži modifikáciu **organizovania zmien**

- dĺžka zmeny (napr. na 11,5 h)

- vedenie zmien (najmenej jeden skúsený zamestnanec s dobrými organizačnými schopnosťami)

- personálna štruktúra (dočasné modifikovanie PPČ vzhľadom na priority zabezpečovania starostlivosti).

Vedenie DCHZA - DCHK komunikuje vo veci zabezpečenia personálu s regionálnym krízovým štábom/samosprávou.

DCHK pri *organizácii činností* prechodne upúšťa od činností, ktoré je možné *prechodne neposkytovať*, resp. ich neposkytovanie klienta bezprostredne neohrozí na živote, či zdraví (napr. sociálne aktivity, plány rozvoja)

Cieľom starostlivosti je realizovať alebo zabezpečiť nevyhnutné činnosti pre zlepšenie, stabilizáciu zdravotného stavu a zníženie utrpenia klienta pri využití dostupných personálnych zdrojov, spolupráci s lekármi, sestrami ADOS.

***Krízový stav – schéma priorít pri poskytovaní starostlivosti v prípade nedostatku (kvalifikovaného) personálu alebo ČO (ne-) znesie odklad?***

|  |  |
| --- | --- |
| **Činnosti** | **Orientačná tolerancia odkladu vzhľadom na mimoriadnu situáciu** |
| Individuálne činnosti na záchranu života (poskytnutie prvej pomoci/privolanie záchranky) | žiadna tolerancia,potrebné konať bezodkladne |
| Podanie jedla diabetikom | najviac 30 minút od podania inzulínu |
| Individuálne opatrenia na zníženie horúčky nad 38 °C | 30 minút |
| Tlmenie bolesti | 15 minút – 60 minút v závislosti od intenzity bolesti |
| Podanie inzulínu diabetikom liečených inzulínom | 60 minút |
| Podanie antibiotík (ATB) v stanovenom intervale | resp. s čo najkratším oneskorením 60 minút |
| Sledovanie vitálnych funkcií u rizikových klientov | 60 minút |
| Zabezpečenie hydratácie klientov/vylúčenie dehydratácie | 2-3 hodiny (ak nie je indikovaná zvýšená hydratácia) |
| Polohovanie klientov rizikových z hľadiska vzniku preležanín | 60 minút – 4 hodiny v závislosti od stupňa rizika ich vzniku |
| Zabezpečenie výživy | 2-3 hodiny (ak klient nie je diabetik) |
| Hygiena, Ošetrovanie rán | V mimoriadnej situácii znesie aj dňový odklad, ak nie je prítomné znečistenie stolicou, močom |

***Personál DCHK zabezpečí zvýšenú pozornosť, primeranú (lekársku) starostlivosť a (včasnú) pomoc klientom***

* so zmenou vedomia a orientácie (v zmysle zhoršenia)
* s nepokojom, so sklonom k agresivite
* s novovzniknutými príznakmi infekcie (horúčka, kašeľ, zvracanie, hnačka)
* s novými bolesťami
* s novovzniknutými alebo zhoršenými opuchmi
* s vracaním, nevoľnosťou, bolesťami brucha
* s rizikom epileptického záchvatu
* s rizikom pádu, úrazu
* s novovzniknutý závažným úraz (podozrenie na zlomeninu, pridružené krvácanie, otvorená zlomenina)
* s prejavmi krvácania (vrátane krvácania do moču/stolice)
* umierajúcim klientom
* iným zhoršením zdravotného/psychického stavu

***Doplňujúce pokyny pre starostlivosť o zdravie (všetkých) klientov DCHK***

Meranie VF

* TT sestra/poverený personál DCHK meria u každého pacienta najmenej jedenkrát denne.
* TK / P / D sestra/poverený personál DCHK meria u každého pacienta najmenej jedenkrát týždenne.
* Sestra/poverený personál DCHK zodpovedá za aktualizáciu zoznamu klientov, u ktorých je potrebné merať VF častejšie ako jedenkrát týždenne, čo špecifikuje priamo v zozname na základe vyjadrenia lekára počas lekárskej vizity, konzultácie, informácii zo zdravotnej dokumentácie, pri príjme, resp. vlastného uváženia.
* V prípade patologických odchýlok v nameraných hodnotách (položkách) personál DCHK bezodkladne informuje a ďalšiu starostlivosť konzultuje s lekárom, resp. postupuje na základe jeho pokynov.

***Podávanie liečiv klientom***

* Podávanie, dávkovanie liekov a kontrolu expirácie liekov realizuje podľa možností sestra.
* Ak sestra nie je prítomná, lieky sú podávané opatrovateľom podľa najaktuálnejšej ordinácie lekára pri dodržaní času, dávky a spôsobu podávania liečiva.
* Svojvoľné podávanie liekov, ktoré nepredpísal lekár, môže znamenať hrozbu v podobe vážnych zdravotných komplikácií.
* Lieky sa podávajú ráno, na obed a večer podľa ordinácie lekára, ak lekár neurčí inak.
* O podaní liekov sa vykoná záznam.
* Pri dávkovaní a podávaní liečiv je potrebná dvojitá kontrola.
* Zvýšená pozornosť sa venuje sile lieku, je nevyhnutné všímať si informáciu o sile lieku (zvyčajne v miligramoch), z dôvodu že mnohé liečivá majú rovnaký názov ale rozdielnu silu.
* Liečivá sa nikdy nenechávajú bez dozoru. Liečivá majú byť bezpečne uložené v uzamykateľnej skrinke.
* Klientom sa nepodávajú lieky po uplynutí doby expirácie na obale liečiva.
* Ak je to potrebné, lieky pred podaním sa rozdrvia pri použití mažiarika alebo drviča na lieky.
* Na zapitie lieku ponúkneme klientovi dostatok tekutín. Vhodná je voda alebo čaj.
* Personál DCHK sa stále bezprostredne po podaní presvedčí, či klient liek užil.
* Personál DCHK sleduje účinky liekov, pričom, pri podozrení na nežiaduce účinky okamžite kontaktuje lekára. V prípade ťažšej formy alergie (opuch, pokles tlaku krvi, sťažené dýchanie) okamžite kontaktuje záchrannú službu.
* Ak lekár ordinuje infúziu, venóznu liečbu, odbery krvi, podanie kyslíka alebo podávanie injekcií, tieto úkony môže realizovať iba sestra. V prípade, že v zariadení sestra nie je dostupná, je vhodné kontaktovať ADOS.

***Preväzy rán***

* Preväzy rán realizuje podľa možností sestra.
* V prípade, že v zariadení sestra nie je dostupná, je vhodné kontaktovať Agentúru domácej ošetrovateľskej starostlivosti (ďalej len „ADOS“).
* V prípade, že v zariadení sestra nie je dostupná a nie je možné využiť služby ADOS a preväz rany je nevyhnutný (pretekajúci obväz, zápach rany). Preväzy rán môže realizovať aj opatrovateľ na základe aktuálnej ordinácie lekára/inštrukcií sestry.
* Pri ošetrovaní rán sa dodržiavajú pravidlá prísnej hygieny.
* Vhodné je vypláchnutie dezinfekčným roztokom a sterilné prekrytie rany.
* Krytie musí byť zabezpečené fixáciou.
* Ranu je potrebné chrániť pred mechanickým tlakom.

***Špecifiká prístupu k pospávajúcim pacientom a pacientom, ktorí nedokážu zmeniť polohu.***

Vážne riziko aspirácie zvratkov či potravy je prítomné u všetkých pacientov, ktorí nedokážu zmeniť polohu z akýchkoľvek dôvodov.

* Personál priebežne vykonáva opatrenia k trvalému zabezpečeniu bezpečnej polohy so zvýšenou hornou časťou tela, predovšetkým po podaní stravy.

**A/ PREVENTIVNA fáza -**  (aby sa nákaza nedostala do zariadenia)

Vedúca zariadenia Domu charity sv. Kamila v spolupráci s riaditeľom DCHZA zabezpečí nasledovné opatrenia voči šíreniu nákazy Koronavírusu Covid – 19

1. Vytvorí krízový štáb v DCHK (ktorí bude tvoriť - vedúca zariadenia, hlavná zdravotná sestra, sociálny pracovník, ošetrovateľ ...) a naplánujú pravidelné stretnutia krízového štábu. Vytvorí krízový tím (teda tím všetkých zamestnancov, ktorí zostanú v prípade krízy 14 dní v karanténe v zariadení/.
2. Informácie krízového štábu zostávajú v krízovom štábe a neposúvajú sa zamestnancom.

Vedúci DCHK odovzdáva iba určité informácie.

1. Zabezpečí materiál so základnými informáciami (spôsob prenosu ochorenia, zásady ochrany pred vírusom, dĺžka inkubačnej doby, prejavy ochorenia, liečba a úmrtnosť, odporúčané materiálne vybavenie)
2. Zamestnanci sú povinní nosiť rúška a chrániť sa aj mimo prevádzky a hlásiť možné ohrozenie.
3. Je potrebné pripraviť tabuľku nutného materiálneho vybavenia .
4. Noví prijímatelia sú prijímaní len po preukázaní sa negatívnym testom na Covid – 19 a to do karanténnej izby, kde budú 14 dní od príchodu a jedlo budú dostávať v jednorazových riadoch, ktoré sa po použití budú vyhadzovať. Ich šatstvo bude prané v samostatnej pračke.
5. Zabezpečí realizáciu 15-tich opatrení – úloh z tabuľky A/

|  |  |  |
| --- | --- | --- |
| **Krízový štáb** (KŠ) |  | **Počty (KT)** |
| **Vedenie Krízového štábu** (VKŠ) | **Krízový tím** (KT) – rozdelenie 2-3 KT |  |
| Riaditeľ /vedúci zariadenia  |  |  |
| Hlavná zdravotná sestra | Opatrovateľky |  |
| Sociálny pracovník |  |  |
| Ošetrovateľ |  |  |

|  |
| --- |
| **POHOTOVOSTNÁ zložka krízového štábu** – zamestnanci vyradení z krízového tímu z dôvodu: matky maloletých detí, zamestnanci nad 65 rokov – sú mimo budovy k dispozícii koordinačnej zložke Krízového štábu. Ak ale chcú, môžu zostať v krízovom tíme dobrovoľne. |

|  |  |  |  |  |
| --- | --- | --- | --- | --- |
| **č.** | **Opatrenia v preventívnej fáze - úlohy** | **Termín** | **Zodpovednosť** | **Splnené** |
| 1.  | Informačné stretnutie s prijímateľmi | 13.4.2020 | Vedenie DCHK+Sociálny pracovník  |  |
| 2.  | Školenie zamestnanci – použitie ochranných p. | priebežne | Vedúci DCHK |  |
| 3.  | Pokyn o zvýšení dezinfekcie s prostriedkami obsahujúcimi minimálne 60% Etanolu, pravidelné žiarenie germicídnymi žiaričmi + tabuľky na úsekoch / a pravidelné vetranie. Spoločné uteráky vymeniť za papierové utierky. | do odvolania | Vedúci DCHK |  |
| 4.  | Vyhlásenie zákazu návštev, prísne opatrenia voči dodávateľom, ktorý nevstúpia do zariadenia |   | Riadieteľ DCHZA, Vedúca DCHK |  |
| 5.  | Zrušenie skupinových aktivít, nanajvýš po 4 osobách + sociálna/ všetci rúška |  | Sociálne p. |  |
| 6. | Zabezpečenie a odovzdanie látkových rúšok pre každého zamestnanca – oproti podpisu. Zabezpečenie a odovzdanie látkových rúšok  po pre každého prijímateľa – oproti podpisu |  | Riadieteľ DCHZA, Vedúca DCHK |  |
| 7. | Zabezpečenie karanténnych izieb pre prijímateľov (označenie PRIJÍMACIA izba) a zabezpečenie minimálne jednej infekčnej miestnosti s označením INFEKČNÁ izba.  |  | Vedúca DCHK |  |
| 8. | Zabezpečenie ochranných okuliarov. Zabezpečenie ochranných odevov (aj s pokrývkou hlavy) a návlekov na topánky |  | Riaditeľ DCHZA |  |
| 9.  | Zakúpenie jednorazového riadu  do zásoby pre infekčných prijímateľov v čase intervenčnej fázy. |  | Riadieteľ DCHZA, Vedúca DCHK |  |
| 10.  | Zabezpečenie respirátorov  |  | Riaditeľ DCHZA |  |
| 11. | Všetkým zamestnancom a  sa denne meria teplota a zapisuje sa do samostatného zošita. V prípade zvýšenej teploty je zamestnanec okamžite poslaný domov a dostane informácie o sledovaní svojho stavu, o telefonáte lekárovi a o postupe, čo má robiť v prípade ďalších príznakov na Covid 19  |  | Všetci zamestnanci  |  |
| 12.  | Zvýšenie kontroly zdravotného stavu prijímateľov a hlásenie zmien. Každodenné meranie teploty všetkým a zapisovanie do špeciálneho zošita a tiež zaznamenávanie príjmu tekutín prijímateľov a zaznamenávanie do tabuľky . V prípade príznakov na Covid 19 postup podľa podľa Usmernenie MPSVR SR a MZ SR |  | Hlavná sestra, ošetrovateľ |  |
| 13. | Poslanie informačného listu príbuzným o opatreniach (nie podrobný, ale ubezpečovací) | Do 10.4. | Riaditeľ |  |

**B****/ PRÍPRAVNÁ** fáza - na nutnú intervenciu (ak by sa nákaza dostala do zariadenia)

Vedenie DCHZA zabezpečí nasledovné opatrenia, ktoré sú prípravou na intervenčnú fázu.

1. Určí osobu, ktorá sleduje nové informácie z Ústredného krízového štábu, z MPSVR SR, od HH SR, z krajov a okresov, ako aj z médií už počas preventívnej, prípravnej aj intervenčnej fázy a všetky dôležité informácie táto osoba posiela Krízovému štábu zariadenia. Je určená osoba aj na komunikáciu s verejnosťou počas intervenčnej fázy.

Osobou zodpovednou za komunikáciu s príbuznými ohľadom zdravotného stavu je hlavná zdravotná sestra, o sociálnom stave - sociálna pracovníčka.

1. Koordinátor KŠ a vedenie KŠ vypracujú plán Intervenčnej fázy, ak by sa zariadenie ocitlo v dôsledku výskytu nákazy v karanténe. Tento plán je k dispozícii iba Koordinátorovi KŠ a vedeniu KŠ. Nie Krízového tímu – ten by bol informovaný iba v prípade započatia intervenčnej fázy – Karantény.

Zamestnanci sú informovaní iba o tom, že vedenie zariadenia má vypracovaný aj plán preventívny, aj plán intervenčný pre obdobie krízy – karantény a o tom, že vedenie sleduje informácie a je spojené s kompetentnými.

Plán je aktualizovaný a dopĺňaný na základe odporúčaní z Ministerstiev a RÚVZ.

1. Zabezpečí rozdelenie zamestnancov na tímy, ktorých členovia sa v službách neprekrývajú. Zabezpečí menný zoznam tímov počas karantény, pričom potom sa o infikovaných prijímateľov bude starať . Intervenčné ochranné pomôcky používajú iba títo pracovníci.
2. Koordinátor KŠ a vedenie KŠ naplánujú opatrenia na zabezpečenie zásob pre prípad intervenčnej fázy (zásoby inkontinentných pomôcok, trvanlivých potravín, hygienických pomôcok) a opatrenia na zmenu organizácie prác, rozdelenie budovy na infikovanú a čistú zónu a zabezpečenie spania členov tímov počas intervenčnej fázy.
3. Koordinátor KŠ a vedenie KŠ naplánujú opatrenia pre prípad celoštátnej krízovej situácie, keby prestalo fungovať zásobovanie potravín, odvoz odpadu a pohrebné služby.
4. Podľa nariadenia riaditeľa, za obdobie Intervenčnej fázy sa presunú financie z osobného ohodnotenia zamestnancov, ktorí sú počas Karantény mimo zariadenia na odmenu pre pracovníkov, ktorí sú v Karanténe v zariadení.
5. Zabezpečí realizáciu opatrení – úloh z tabuľky B/

B/

|  |  |  |  |  |
| --- | --- | --- | --- | --- |
| **č.** | **Prípravné opatrenia na krízu - úlohy** | **Termín** | **Zodpovednosť** | **Splnené?** |
| 1.  | Vytvorenie menného zoznamu 2-3 KT do karantény (intervenčná fáza), vrátane vedenia KŠ za prevádzku | 3.4.2020  | Vedúca DCHK |  |
| 2.  | Zoznam úkonov opatrovateľsko – ošetrovateľského úseku, ktoré sa počas karantény robiť nebudú a ktoré sa robiť určite musia. | 27.4.2020 | Hlavná sestra |  |
| 3.  | Zoznam úkonov sociálneho úseku, ktoré sa počas karantény robiť nebudú a ktoré sa robiť musia. | 27.4.2020 | Hlavná sestra |  |
| 4.  | Vypracovanie krízového jedálnička na 14 dní z trvanlivých potravín, pre prípad, že by prestalo fungovať zásobovanie potravinami a zoznam na nákup trvanlivých potravín pre takýto jedálniček. Potraviny v sklade dať na osobitné miesto | 27.4.2020 | Hlavná sestra |  |
| 5.  | Zabezpečenie liekov na predpis na 3 mesiace, zabezpečenie inko pomôcok na 14 dní, predpisy a predpríprava v sklade dodávateľa na 3 mesiace, zabezpečenie ženskej hygieny pre zamestnankyne na 14 dní na dobu karantény  | 27.4.2020 | Hlavná sestra |  |
| 6.  | Zabezpečenie hygienických, dezinfekčných a ochranných pomôcok na intervenčnú fázu karantény a odloženie v sklade na samostatné miesto. Naplánovanie nutných množstiev položiek aj pre preventívnu fázu aj pre krízovú fázu. Vypracovanie tabuľky po položkách a množstvách. | 27.4.2020 | Vedúca DCHK |  |
| 7.  | Zabezpečenie vriec na infekčný odpad, telefónne číslo na odvoz a určenie miesta skladovania | 27.4.2020 | Vedúca DCHK |  |
| 8. | Zabezpečenie vriec na bežný odpad a určenie miesta na odkladanie, ak by došlo k výpadku technických služieb.  | 27.4.2020 | Vedúca DCHK |  |
| 9. | Určenie miesta na pozostatky, ak by došlo k celoštátnej kríze a k výpadku pohrebných služieb. | 27.4.2020 | Vedúca DCHK |  |
| 10. | Zabezpečenie pohonných hmôt v bandaskách na bezpečnom mieste. | 27.4.2020 | vodič |  |
| 11.  | Zabezpečenie hotovosti do pokladne v prípade karantény v špeciálnej obálke s označením KARANTÉNA . | 27.4.2020 | Pokladník |  |
| 12.  | Vypracovanie zoznamu vybavenia, ktoré si so sebou prinesú členovia vedenia KŠ a KT na dobu karantény(osobné šatstvo, osobné lieky, kozmetika, nabíjačka na telefón, kniha...), rozdelenie pračiek na pranie infekčného a neinfekčného šatstva a bielizne  | 20.4.2020 | Vedúca DCHK |  |
| 13. | Všetkým zamestnancom a sa naďalej denne meria teplota a zapisuje sa do samostatného zošita. V prípade zvýšenej teploty je zamestnanec okamžite poslaný domov a dostane informácie o sledovaní svojho stavu, o telefonáte lekárovi a o postupe. Pokračuje zvýšenie kontroly zdravotného stavu prijímateľov a hlásenie zmien. Každodenné meranie teploty všetkým a zapisovanie do špeciálneho zošita a tiež zaznamenávanie príjmu tekutín prijímateľov a zaznamenávanie do tabuľky V prípade príznakov na Covid 19 postup podľa Postupov MPSVR SR a pokynov RÚVZ. | 3.4.2020 | Vedúca DCHK + Všetci zamestnanci |  |
| 14.  | Príprava miestnosti pre personál v karanténe, tak aby sa nemiešal personál opatrujúci infikovaných s tými, ktorí sa starajú o neinfikovaných. | 27.4.2020 | Vedúca DCHK |  |
| 15. | Vypracovanie plánu rozdelenia budovy na karanténnu a nekaranténnu časť, označenie schodísk infekčnej a čistej cesty, infekčných a čistých sociálnych zariadení a kúpeľní. | 27.4.2020 | Vedúca DCHK |  |
| 16. | Vypracovanie Intervenčného krízového plánu na obdobie karantény. Zoznam zamestnancov podľa tímov... Overenie krízových liniek okrem 112 a ich umiestnenie na viditeľnom mieste v prevádzke. (úrad verejného zdravotníctva......, krízová linka MZ SR......... Okresný úrad (na doplnenie zamestnancov) ............., samosprávny kraj (na doplnenie ochranných pomôcok)............ | 27.4.2020 | Vedúca DCHK |  |

**C/ INTERVENČNÁ** fáza (karanténa z dôvodu nákazy v zariadení)

**Krízový plán počas karantény zariadenia-** viď dokument hore

**V prípade, že infikovaní prijímatelia DCHK nie sú prevezení hneď do nemocnice nastáva Karanténa infikovaného (infikovaných).**

**Vedenie DCHZA môže rozhodnúť aj o Karanténe celého zariadenia, a Krízový štáb zabezpečí plnenie týchto úloh (úloha č. 1 je realizovaná okamžite):**

**1.** Postup pri výskyte Koronavírusu v zariadení

2. Organizácia plánovanie a informovanosť

3. Organizácia opatrovateľsko – ošetrovateľský úsek

4. Organizácia obslužný úsek

5. Organizácia starostlivosti o zamestnancov

1. **Postup pri výskyte Koronavírusu v zariadení**
	1. **Zistenie príznakov a postup**

**-** Ak zamestnanec privykonávaní merania teploty a pri kontrolu zdravotného stavu, zistí príznaky Covid 19, stav konzultuje s lekárom zariadenia, alebo s RÚVZ a informuje vedenie DCHK.

**-** sestra a vedenie zariadenia zabezpečia testovanie príznakového prijímateľa cez RÚVZ, alebo cez príbuzných ako samoplatcu.

**-** Vedúca sestra zabezpečí karanténu daného prijímateľa, vytvorí záznam o udalosti a informuje o tom celý službukonajúci tím aj následný tím, ktorý príde do služby.

**-** Prijímateľa poučí o situácii a aj jemu odovzdá ochranné pomôcky.

**1.2. Zabezpečenie karantény infikovaného prijímateľa/ zodpovedá vedúca sestra**

* Zabezpečenie miestnosti označením KARANTÉNNA IZBA
* Určení zamestnanci vstupujú do izby už iba v intervenčných ochranných pomôckach

(v okuliaroch, s rúškom - prípadne respirátorom a so štítom, v ochrannom obleku (chránená hlava), návlekmi na topánkach a s rukavicami).

**POSTUP** vyzlečenia intervenčných ochranných pomôcok:

1. Ochranný overal (oblek)
2. Návleky na topánky
3. Ochranné okuliare
4. Ochranné rúško plátené, alebo jednorazové (respirátor)
5. Jednorazové rukavice

Ochranné pomôcky označené červenou dať do nádoby s dezinfekčnou tekutinou, ostatné vyhodiť do koša s igelitom a vyhodiť von z budovy na určené miesto infekčného odpadu.

* Denne dezinfikuje izbu aj predmety (striedavo: raz prostriedkom z chlóru 500 mg/1 l vody a po pár hodinách s obsahom etanolu 60%), 3 x denne púšťa germicídny žiarič použiteľný v prítomnosti ľudí.
* Miestnosť je pravidelne vetraná, upratovanie zabezpečujú pracovníci, ktorí sa o prijímateľa starajú (nie upratovačka, ktorá upratuje neinfikované izby)
* Pred vstup do miestnosti umiestniť uzatvárateľnú nádobu so zaťahovacím igelitovým vrecom (na odhadzovanie jednorazových ochranných pomôcok)
* Pred vstup do miestnosti umiestniť nádobu s dezinfekčnou tekutinou na dezinfekciu okuliarov (prípadne látkového rúška).
* Zoznam zamestnancov z KT, ktorí boli v kontakte s prijímateľom, podozrivým na nákazu Covid 19. Tí budú určení na starostlivosť o možného infikovaného prijímateľa // pridelenie jednorazových pomôcok, intervenčných viackrát použiteľných pomôcok, dezinfekcia.
* Podľa inštrukcií lekára zamestnanci naďalej sledujú zdravotný stav, sledujú životné funkcie... Podávajú lieky a teplé nápoje, stravu v jednorazových riadoch
* Denne monitorujú aj svoju vlastnú teplotu

**1.3. Vstup a komunikácia zamestnanca v prípade potvrdenej nákazy Covid 19** u daného prijímateľa, v prípade, že prijímateľ nie je odvezený do nemocnice a zostáva v zariadení.

- vedúci KŠ zabezpečí izbu novým označením: INFEKČNÁ IZBA

- starostlivosť realizujú určení zamestnanci naďalej podľa 1.2.

- Na RÚVZ sú nahlásené všetky osoby, ktoré s prijímateľom, ktorý má potvrdení Covid 19 prišli do kontaktu.

 **1.4. V prípade, že je prijímateľ s podozrením na Covid 19, alebo s potvrdeným Covid 19 prevezený do zdravotníckeho zariadenia**, vedúca sestra zabezpečí dezinfekciu celej miestnosti germicídnym žiaričom, dezinfekčnými prostriedkami a zabezpečí výmenu bielizne a pranie použitej posteľnej bielizne a viac krát použiteľných  intervenčných pomôckach vo vopred vyhradenej práčke

1. **Organizácia plánovanie a informovanosť**
* Koordinátor KŠ a vedúci KŠ zvolajú všetkých členov KT do zariadenia.
* Krízový štáb má pravidelne stretnutia a operatívne reaguje na situáciu, je v dennom kontakte s koordinátorom KŠ – ktorý je mimo ZSS. Udržuje kontakt s ÚKŠ a postupuje podľa pokynov RÚVZ a ÚKŠ. Udržuje kontakt s orgánmi štátnej správy a ak treba, prostredníctvom koordinátora KŠ vydáva tlačové správy. Určí pracovníka v zariadení, ktorý bude pri krízovej telefonickej linke a bude 2 hodiny denne k dispozícii pre prijímateľov, ale aj pre príbuzných (určená sociálna pracovníčka). Čas kedy je tento pracovník k dispozícii bude na webe.
* Koordinátor KŠ monitoruje situáciu v SR a sleduje správy ÚKŠ,  médií a štátnej správy a denne ich posiela vedeniu KŠ v karanténe. Z každého zasadnutia KŠ v zariadení dostanú určené informácie zamestnanci aj prijímatelia.
1. **Organizácia na opatrovateľsko - ošetrovateľskom úseku**
* Do služby sú povolaní všetci zamestnanci, ktorí sú v zozname ako Krízový tím a to aj s osobnou výbavou a všetci členovia vedenia krízového štábu. Vedúci KŠ ich informuje o karanténe 14 dní a o spustení Intervenčnej fázy – KARANTÉNY celého zariadenia. Je zastavený príjem nových klientov, o čom je informovaná Štátna správa a samospráva. Vedenie KŠ zabezpečí realizáciu hygienických exteriérových označení ako aj označení v budove (čistá a infekčná cesta) a ďalších opatrení. Určená osoba informuje  personál a prijímateľov o miestach, kde nesmú vstupovať.
* Vedúca sestra vylosuje z 2 tímov tých pracovníkov, ktorí budú mať na starosti zabezpečenie prijímateľov s nákazou a vyčlení im špecializované OOPP (losovanie nie je nutné, ak pracovníkov určilo to, že boli v kontakte s infikovaným – mi).
* Starostlivosť o prijímateľov je minimalizovaná na úkony zo zoznamov, v ktorých sú zredukované činnosti v opatrovateľsko - ošetrovateľskej a sociálnej starostlivosti.
* Je zabezpečené spojenie so zdravotníckym zariadením a zastavene sú výjazdy prijímateľov k lekárom, s výnimkou intervencie RZP, ktorá musí byť vopred upovedomená, že ide do zariadenia s výskytom Covid – 19!
* Ak treba zvyšovať počet infekčných izieb, vedenie KŠ realizuje zlučovanie priestorov (z jednolôžkových dvojlôžkové, atď.) a zvyšuje počet pracovníkov v tej skupine oboch KT, ktorí pracujú s infikovanými prijímateľmi (výber sa dopĺňa losovaním).
1. **Organizácia obslužný úsek**
* Je zabezpečené nevyhnutné upratovanie, pranie bielizne a šatstva.
* Je zabezpečené nevyhnutné zásobovanie potravinami, ak nie je možné, vedenie KŠ rozhodne o zabezpečení krízového jedálnička s využitím na to vopred určených zásob.
* Sú vytvorené spálne pre personál podľa vopred naplánované určenia.
* Vedúci KŠ sleduje denne zásoby potravín, dezinfekcie a ochranných pomôcok. V prípade nedostatku kontaktuje Koordinátora KŠ a požiada o zabezpečenie.
* V Intervenčnej fáze sa raňajky, obedy aj večere podávajú na izbách.
* Infikovaným prijímateľom sa raňajky, obedy a večere podávajú v jednorazových riadoch a s jednorazovým príborom, ktoré sa po použití vyhadzujú.
* V tejto fáze nielen zamestnanci nepretržite, ale aj neinfikovaní prijímatelia nosia rúška, ak idú do záhrady, či prechádzajú spoločným priestorom. Infikovaní prijímatelia nesmú z izieb vychádzať.
* Nevykonávajú sa v interiéroch už ani aktivity o 5-tich osobách. Iba individuálne návštevy v izbách neinfikovaných prijímateľov a prechádzky v záhrade.
* Naďalej sa vykonávajú všetky doterajšie pokyny o dezinfekcii a špeciálne sa dodržuje postup pri starostlivosti o infikovaných prijímateľov a  infikovaná a čistá zóna.
1. **Organizácia starostlivosti o zamestnancov**
* **Vedúci zariadenia :** starostlivo stráži nemiešanie tímov a nemiešanie zamestnancov, ktorí sa starajú o infikovaného prijímateľa (prijímateľov) s tými, ktorí sa starajú o neinfikovaných a kontroluje dodržiavanie infikovanej a čistej cesty.
* Každý deň pred a po službe vykonáva meranie teploty všetkých zamestnancov
* Pravidelne im prideľuje a kontroluje dostatok ochranných a intervenčných ochranných pomôcok.

ZABEZPEČENIE PREVÁDZKY POČAS KARANTÉNY ZARIADENIA

|  |  |  |
| --- | --- | --- |
| ***Dom charity sv. Kamila poskytovanie sociálnych služieb v****domove sociálnych služieb, zariadení pre seniorov* | ***skupina č. 1*** *( 1. až 7 deň karantény )* | ***skupina č. 2****( 8 – 14. deň karantény )* |
| ***Počas nariadenej karantény zariadenia*** * *poskytovanie základnej opatrovateľsko – ošetrovateľskej starostlivosti našim prijímateľom v špeciálne upravených pracovných časoch*
* *ubytovanie zamestnancov vo vyhradených priestoroch zariadenie celkovo k dispozícii 5 miest na oddych zamestnancov v karanténe ), zabezpečené stravovanie zamestnancov*

***\*Potreba doplnenia*** *stavu zamestnancov podľa výsledkov testovania a počtu nakazených zamestnancov* | ***\*Koordinátor***  *Bobuľová**3 charitatívne sestry**sociálny pracovník*  | ***\*Koordinátor*** *Paľová**4 charitatívne sestry* |
| *Podporné činnosti ( dovoz nevyhnutného materiálu v prípade potreby, sprevádzanie klientov aj telefonicky )*  | *Beňo*  | *Loziňáková*  |
| *V zariadení je možné v súčasných podmienkach karantenizovať max. 8 klientov v oddelených zónach* *( miestnosť jedálne a stacionára ) WC zamestnancov a miestnosť opatrovateľov určená pre potreby zamestnancov starajúcich sa o prijímateľov so suspektným či potvrdeným Covid 19**Ostatní zamestnanci budú používať bočný vchod aj zásobovanie WC a sprchu na 1. poschodí ( po dôkladnej dezinfekcií )* |  |  |